
Návrh

UZNESENIE 
VLÁDY SLOVENSKEJ REPUBLIKY
č. .............
z ......................

k Návrhu štátneho záverečného účtu Slovenskej republiky za rok 2022


	Číslo materiálu: 
	

	Predkladateľ:
	predseda vlády poverený riadením Ministerstva financií SR 



Vláda

A. schvaľuje
A.1. Návrh štátneho záverečného účtu Slovenskej republiky za rok 2022, podľa ktorého 
a) hospodárenie verejnej správy za rok 2022 v jednotnej metodike ESA 2010 platnej pre Európsku úniu dosiahlo
[bookmark: _GoBack]aa) schodok vo výške 2,2 mld. eur, čo predstavuje -2,0 % hrubého domáceho produktu vyjadreného v bežných cenách; 
ab) konsolidovaný dlh k 31. decembru 2022 sumu 63,4 mld. eur, čo predstavuje 57,8 % hrubého domáceho produktu vyjadreného v bežných cenách;
b) hospodárenie štátneho rozpočtu Slovenskej republiky na hotovostnom princípe dosiahlo príjmy 19,0 mld. eur, výdavky 23,5 mld. eur a schodok 4,5 mld. eur.

B. berie na vedomie
B.1. že schodok štátneho rozpočtu vykázaný v štátnom záverečnom účte Slovenskej republiky za rok 2022 vo výške 4,5 mld. eur k 31. decembru 2022 bol krytý finančnými prostriedkami získanými z predaja štátnych dlhopisov v hodnote 4,4 mld. eur a prijatými zahraničnými bankovými úvermi v hodnote 0,1 mld. eur.
C. 
poveruje
predsedu vlády 
C.1. predložiť návrh štátneho záverečného účtu Slovenskej republiky za rok 2022 Národnej rade SR; 

predsedu vlády povereného riadením Ministerstva financií SR
C.2. predložiť návrh štátneho záverečného účtu Slovenskej republiky za rok 2022 Najvyššiemu kontrolnému úradu SR;
C.3. uviesť návrh štátneho záverečného účtu Slovenskej republiky za rok 2022 v Národnej rade SR. 

Vykonajú:
		predseda vlády
		predseda vlády poverený riadením Ministerstva financií SR		

Na vedomie:

		predseda Národnej rady Slovenskej republiky
		guvernér Národnej banky Slovenska
		predseda Najvyššieho kontrolného úradu Slovenskej republiky

